Dario Marianelli

Dario Marianelli (* 1963 in Pisa) is en italieenschen Komponist vör allen vun Filmmusik.

Marianelli studeer Klaveer un Komponeren an de Universitäten Florenz un London. Nadem hett he an de Gillhuus-School för Musik un Drama in London för een Johr as Komponist arbeidt. Dor weer he Baas vun de Gesellschop för Musik vun uns Tiet. Mit Stipendien möök he Kurse bi Judith Weir un Lloyd Newson un hett vun 1994 af an bet 1997 an de Natschonale Film- un Feernseh-School in Beaconsfield studeert.

Vun 1994 af an hett he anfungen, Musik för Filmen to maken. De eerste Film weer 1994 Models Required. To de bedüdensten Warken, de he mit Musik ünnermaalt hett, höört Pride & Prejudice, V for Vendetta un The Brothers Grimm.

1997 hett Marianelli den Benjamin-Britten-Pries för Kompositschoon kregen. För siene Musik to Pride & Prejudice weer he in der Kategorie Beste Filmmusik för den Oscar 2006 nomineert, den he later för Atonement kregen hett.

 Filmografie (Utwahl) 
 Johr Titel 1997 I Went Down 2000 Beeing Considered 2002 In This World 2003 I Capture the Castle 2003 September 2005 Shooting Dogs 2005 Pride & Prejudicedt.: Stolz & Vorurteil 2005 The Brothers Grimm 2005 V for Vendettadt.: V wie Vendetta 2006 Shrooms 2006 9/11: The Falling Man, Feernsehdokumentatschoon 2006 The Return 2007 Goodbye Bafana 2007 Atonementdt.: Abbitte 2007 The Brave Onedt.: Die Fremde in Dir 2009 The Soloistdt.: Der Solist 2009 Agoradt.: Agora – Die Säulen des Himmels 2010 Eat Pray Love 2011 Jane Eyre

 Utteken 
Dario Marianelli weer föffteihn mol för Filmpriesen vörslahn, dorünner al tweemol för den Oscar. Wunnen hett he opstunns fief Filmpriesen:
+ 1997: den Benjamin-Britten-Pries.
 2007: den PFCS Award in de Kategorie Best Filmmusik för Atonement.
 2008: den World Soundtrack Award in de Kategorie Beste Filmmusik vun’t Johr för Atonement.
 2008: den Golden Globe in de Kategorie Best Filmmusik för Atonement.
 2008: den Oscar in de Kategorie Beste Filmmusik för Atonement''.

 Weblenken 

Kategorie:Mann
Kategorie:Komponist
Kategorie:Boren 1963
Kategorie:Börger von Italien